
Αριθ. Υ 228 

Διυπουργικές Επιτροπές. 

Ο ΠΡΩΘΥΠΟΥΡΓΟΣ 

Έχοντας υπόψη: 

1; Τις διατάξεις του Ν. 1558/1985 «Κυβέρνηση και κυβερνη¬ 
τικά όργανα» (ΦΕΚ Α137), όπως ήδη ισχύει και ιδίως της παρ. 
3 του άρθρου 10 αυτού. 

2. Το άρθρο 29 Ατουν. 1558/1985, όπως τροποποιήθηκε τε- 
λικώς με το άρθρο 1 παρ. 2 ατού ν. 2469/1997 (ΦΕΚ Α 38). 

3. Το γεγονός ότι από τις διατάξεις της παρούσας πράξης 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Διυπουργικές Επιτροπές. 

Εκτός από τα Συλλογικά Κυβερνητικά Όργανα που προβλέ- 
πονται από την Πράξη Υπουργικού Συμβουλίου 31/26 Μαΐου 
2000 «Συλλογικά Κυβερνητικά Όργανα» (ΦΕΚ Α’ 134) λειτουρ¬ 
γούν οι κατωτέρω διυπουργικές επιτροπές, σύμφωνα με όσα 
ορίζονται στα επόμενα άρθρα: 

1. Επιτροπή Εξέτασης θεμάτων Δανειοδότησης - Πιστοδό- 
τησης 

2. Επιτροπή Αποκρατικοποίησης. 

3. Επιτροπή Συντονισμού Ποδικής Προστασίας για την 
αντιμετώπιση μεγάλης έκτασης καταστροφών. 

4. Επιτροπή Οργάνωσης και Συντονισμού των Διεθνών Οικο¬ 
νομικών Σχέσεων της Χώρας. 

5. Επιτροπή Συντονισμού Ολυμπιακής Προετοιμασίας 

6. Επιτροπή Αμυντικής Βιομηχανίας 

7. Εθνική Συντονιστική Επιτροπή για το ΕΥΡΩ. 

8. ΕπιτροπήγιαταθέματατωνΕλλήνωνΤσιγγάνων. 

9. Επιτροπή για την Οδική Ασφάλεια. 

10. Επιτροπή για τη Νεολαία. 

Άρθρο 2 

Επιτροπή Εξέτασης θεμάτων Δανειοδότησης - 
Πιστοδότησης 

Α. Στην Επιτροπή Εξέτασης θεμάτων Δανειοδότησης - Πι- 
στοδότησης μετέχουν: 

1.0 Υπουργός Εθνικής Οικονομίας, ως Πρόεδρος, 

2.0 Υπουργός Οικονομικών και 

3.0 Υπουργός, ο οποίος εποπτεύει τον υπό δανειοδότηση ή 
πιστοδότηση φορέα, ως μέλη. 

Εισηγητής στην Επιτροπή είναι ο Γενικός Γραμματέας Δη¬ 
μοσιονομικής Πολιτικής του Υπουργείου Οικονομικών, τον 
οποίο αναπληρώνει, σε περίπτωση κωλύματος ή απουσίας, ο 
Γενικός Διευθυντής του Γενικού Λογιστηρίου του Κράτους. 


Β. Η Επιτροπή: 

1. Εγκρίνει τη χορήγηση δανείων, εγγυητικών επιστολών και 
πιστώσεων, με την εγγύηση του Ελληνικού Δημοσίου, αφού 
αξιολογήσει τη σκοπιμότητα παροχής της εγγύησης από οικο¬ 
νομικής και κοινωνικής πλευράς, στο πλαίσιο της κυβερνητι¬ 
κής οικονομικής πολιτικής και σύμφωνα με τις κατευθύνσεις 
της Κυβέρνησης. 

2. Εγκρίνει τους δανεισμούς από το Εξωτερικό των Δημο¬ 
σίων Επιχειρήσεων και Οργανισμών, των Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκη¬ 
σης, είτε με την εγγύηση του Ελληνικού Δημοσίου, σύμφωνα 
με την προηγούμενη περίπτωση 1, είτε χωρίς αυτή. 

3. Εγκρίνει τις συμφωνίες των Δημοσίων Επιχειρήσεων και 
Οργανισμών, των Νομικών Προσώπων Δημοσίου Δικαίου και 
των Οργανισμών Τοπικής Αυτοδιοίκησης, με πιστωτικά ιδρύ¬ 
ματα, σε παράγωγα χρηματοοικονομικά προϊόντα. 

Γ. Καθήκοντα γραμματέα της Επιτροπής ασκεί υπάλληλος 
της Διεύθυνσης Κίνησης Κεφαλαίων, Εγγυήσεων, Δανείων και 
Αξιώντου Γενικού Λογιστηρίου του Κράτους, Κατηγορίας Π.Ε. 
που ορίζεται, με τους αναπληρωτές του, με απόφαση του 
Υπουργού Οικονομικών. 

Άρθρο 3 

Επιτροπή Αποκρατικοποίησης 

Α. Στην Επιτροπή Αποκρατικοποίησης μετέχουν: 

1.0 Υπουργός Εθνικής Οικονομίας, ως Πρόεδρος 

2.0 Υπουργός Οικονομικών, 

3.0 Υπουργός Ανάπτυξης, και 

4.0 Υπουργός ο οποίος εποπτεύει το φορέα του Δημοσίου 
για την αποκρατικοποίηση του οποίου πρόκειται να αποφασί¬ 
σει η Επιτροπή, ως μέλη. 

Εισηγητής των θεμάτων είναι ο Υπουργός Ανάπτυξης. 

Β. Η Επιτροπή: 

1. Καθορίζει το χρονοδιάγραμμα και τις διαδικασίες προό¬ 
δου της αποκρατικοποίησης στους διαφόρους τομείς της οι¬ 
κονομίας. 

2. Εποπτεύει την πορεία της αποκρατικοποίησης και καθορί¬ 
ζει τους κανόνες που διασφαλίζουν τη διαφάνεια των σχετικών 
διαδικασιών. 

3. Καθορίζει τους φορείς που θα αποκρατικοποιηθούν. Αν ο 
αρμόδιος Υπουργός δεν υποβάλλει την εισήγηση της παρα¬ 
γράφου 1 του άρθρου 3 του Ν. 2000/1990 (ΦΕΚ Α 80), ή υπο¬ 
βάλλει πρόταση αρνητική για την αποκρατικοποίηση φορέων 
της αρμοδιότητάς του, η Επιτροπή αποφασίζει μετά από εισή¬ 
γηση του Υπουργού Ανάπτυξης. 

4. Προτείνει την κατάργηση ή συγχώνευση φορέων του άρ¬ 
θρου 1 παρ.2του Ν. 2000/1990 εκτός των ανωνύμων εταιριών. 

Γ. Καθήκοντα γραμματέα της Επιτροπής ασκεί υπάλληλος 
του Υπουργείου Ανάπτυξης κατηγορίας Π.Ε. που ορίζεται, με 
τον αναπληρωτή του, από τον Υπουργό Ανάπτυξης. 

Άρθρο 4 

Επιτροπή Συντονισμού Πολιτικής Προστασίας για την αντιμε¬ 
τώπιση μεγάλης έκτασης καταστροφών 

Α. Στην Επιτροπή Συντονισμού Πολιτικής Προστασίας για 
την ανπμετώπιση μεγάλης έκτασης καταστροφών μετέχουν: 

I. Ο Γενικός Γραμματέας Πολιτικής Προστασίας, ως Πρόε¬ 
δρος, 

2.0 Γενικός Γ ραμματέας του Υπουργείου Εσωτερικών, Δη¬ 
μόσιας Διοίκησης και Αποκέντρωσης, 

3.0 Γ ενικός Γ ραμματέας του Υπουργείου Ανάπτυξης, 

4.0 Γενικός Γ ραμματέας Δημοσίων Έργων, 

5. Ο Γενικός Γραμματέας Δασών και Φυσικού Περιβάλλο¬ 
ντος του Υπουργείου Γεωργίας, 

6.0 Γενικός Γ ραμματέας Υγείας και Πρόνοιας, 

7.0 Γενικός Γ ραμματέας του Υπουργείου Εμπορικής Ναυτι¬ 
λίας, 

8.0 Γ ενικός Γ ραμματέας του Υπουργείου Δημόσιας Τάξης, 
9.0 Γενικός Γ ραμματέας Μεταφορών και Επικοινωνιών, 

10. Ο Γενικός Γ ραμματέας Τύπου και Μέσων Μαζικής Ενη¬ 
μέρωσης, 

II. 0 Υπαρχηγός Γ.Ε.ΕΘ.Α, και 

12. Οι Γενικοί Γραμματείς των Υπουργείων Μακεδονίας - 
Θράκης και Αιγαίου σε περίπτωση καταστροφών σε περιοχές 
της αρμοδιότητάς τους, ως μέλη. 

Β. Η Επιτροπή: 

1. Ενισχύει το έργο συντονισμού της Γενικής Γραμματείας 
Πολιτικής Προστασίας για την αντιμετώπιση γενικών ή τοπι¬ 
κών (χερσαίων ή θαλάσσιων) μεγάλης έκτασης καταστροφών 
και ενημερώνει την κοινή γνώμη. 

2. Προτείνει στην Γενική Γραμματεία Πολιτικής Προστασίας 
τη διάθεση του απαραίτητου ανθρώπινου δυναμικού και των 
μέσων για την ανπμετώπιση των πιο πάνω καταστροφών. 

3. Επιλαμβάνεται κατά την κρίση του Προέδρου της, κάθε 
άλλου σχετικού θέματος. 

Άρθρο 5 

Επιτροπή Οργάνωσης και Συντονισμού των Διεθνών Οικονο¬ 
μικών Σχέσεων της Χώρας. 

Α. Στην Επιτροπή Οργάνωσης και Συντονισμού των Διεθνών 
Οικονομικών Σχέσεων της Χώρας μετέχουν: 

1. Ο Υπουργός Εξωτερικών και σε περίπτωση απουσίας ή 
κωλύματος του ο Αναπληρωτής Υπουργός Εξωτερικών, ως 
Πρόεδρος, 

2.0 Υπουργός Εθνικής Οικονομίας, 

3.0 Υπουργός Οικονομικών, 

4.0 Υπουργός Ανάπτυξης, 

5.0 Υπουργός Εμπορικής Ναυτιλίας, 

6.0 Υπουργός Μεταφορών και Επικοινωνιών, και 
7.0 κατά περίπτωση αρμόδιος Υπουργός για το συζητούμε- 
νο θέμα, ως μέλη. 

Στις συνεδριάσεις της Επιτροπής προσκαλούνται και οι 
Προϊστάμενοι του Οικονομικού Γραφείου και του Γραφείου 
Σχεδιασμού Στρατηγικής του Πολιτικού Γραφείου Πρωθυ¬ 
πουργού. 

Η Επιτροπή είναι δυνατόν να συνέρχεται και σε επίπεδο Γε¬ 
νικών ή Ειδικών Γραμματέων Υπουργείων όταν ένας ή περισ¬ 
σότεροι Υπουργοί κωλύονται να συμμετάσχουν και κατά την 
κρίση του Προέδρου το συζητούμενο θέμα δεν είναι ιδιάζου- 
σας σημασίας. Στην περίπτωση αυτή η Επιτροπή προεδρεύε¬ 
ται από το Γενικό Γραμματέα Ευρωπαϊκών Υποθέσεων του 
Υπουργείου Εξωτερικών. 

Β. Έργο της Επιτροπής είναι: 

1. Η συλλογή των αναγκαίων πληροφοριών και στοιχείων 
σχετικά με το συντονισμό και την οργάνωση των διεθνών οικο¬ 
νομικών σχέσεων της Χώρας καθώς και η μελέτη επεξεργα¬ 
σίας τους. 


2. Η παρακολούθηση της εκτέλεσης των διεθνών οικονομι¬ 
κών συμφωνιών. 

3. Η σύνταξη σχετικών προγραμμάτων και προτάσεων. 

Γ. Η γραμματειακή εξυπηρέτηση της Επιτροπής ανατίθεται 
στη Γενική Γραμματεία Ευρωπαϊκών Υποθέσεων. Καθήκοντα 
γραμματέα ασκεί ειδικός σύμβουλος του Υπουργείου Εξωτε¬ 
ρικών ή υπάλληλος της Γενικής Γραμματείας Ευρωπαϊκών 
Υποθέσεων που ορίζεται, με τους αναπληρωτές του, από τον 
Πρόεδρο της Επιτροπής. 

Άρθρο6 

Επιτροπή Συντονισμού Ολυμπιακής Προετοιμασίας. 

Α. Στην Επιτροπή Συντονισμού Ολυμπιακής Προετοιμασίας 
μετέχουν: 

1.0 Πρωθυπουργός, ως Πρόεδρος, 

2.0 Υπουργός Εξωτερικών, 

3.0 Υπουργός Εθνικής Οικονομίας, 

4.0 Υπουργός Οικονομικών, 

5. Ο Υπουργός Περιβάλλοντος, Χωροταξίας και Δημοσίων 
Έργων, 

6.0 Υπουργός Ανάπτυξης, 

7.0 Υπουργός Πολιτισμού, 

8.0 Υπουργός Μεταφορών και Επικοινωνιών, 

9.0 Υφυπουργός Πολιτισμού και 

10.0 Υφυπουργός Τύπου και Μέσων Μαζικής Ενημέρωσης, 
ως μέλη. 

Στις συνεδριάσεις της Επιτροπής προσκαλούνται ο Πρόε¬ 
δρος και Διευθύνων Σύμβουλος της Οργανωτικής Επιτροπής 
Ολυμπιακών Αγώνων «Αθήνα 2004», καθώς και ο Νομικός, ο 
Οικονομικός και ο Τεχνικός Σύμβουλος του Πρωθυπουργού. 

Σε περίπτωση απουσίας ή κωλύματος Υπουργού αυτός ανα¬ 
πληρώνεται από τον αρμόδιο Υφυπουργό. 

Β. Έργο της Επιτροπής είναι: 

Η επιτελική παρακολούθηση, ο συντονισμός και η εποπτεία 
των εν γένει έργων, δράσεων και δραστηριοτήτων που συνδέ¬ 
ονται με την επιτυχή προετοιμασία και διεξαγωγή των Ολυ¬ 
μπιακών Αγώνων, η προώθηση νομοθετικών και διοικητικών 
μέτρων και η άμεση επίλυση οικονομικών ή άλλων προβλημά¬ 
των που προκύπτουν και έχουν σχέση με τους Αγώνες. 

Γ. Οι Υπουργοί είναι υπεύθυνοι για το σχεδίασμά, την εκτέ¬ 
λεση και την τήρηση δεσμευτικού χρονοδιαγράμματος για κά¬ 
θε έργο, πρόγραμμα και δράση που εμπίπτει στην αρμοδιότη¬ 
τα και την ευθύνη του Υπουργείου τους. 

Ο Υπουργός Πολιτισμού είναι υπεύθυνος για την κατάρτιση 
της ημερήσιας διάταξης και την παρακολούθηση της εφαρμο¬ 
γής των αποφάσεων της Επιτροπής. 

Δ. Η γραμματειακή εξυπηρέτηση της Επιτροπής ανατίθεται 
στην Ειδική Γ ραμματεία Ολυμπιακών Αγώνων του Υπουργείου 
Πολιτισμού. 

Άρθρο 7 

Επιτροπή Αμυντικής Βιομηχανίας 

Α. Στην Επιτροπή Αμυντικής Βιομηχανίας μετέχουν: 

1.0 Υπουργός Εθνικής Οικονομίας, ως Πρόεδρος, με ανα¬ 
πληρωτή τον οριζόμενο από αυτόν Υφυπουργό Εθνικής Οικο¬ 
νομίας και 

2. Οι Υπουργοί Εθνικής Άμυνας και Ανάπτυξης, με αναπλη¬ 
ρωτές, αντιστοίχως, τον Υφυπουργό Εθνικής Άμυνας και τον 
Υφυπουργό Ανάπτυξης, αρμόδιο για θέματα Βιομηχανίας και 
3.0 κατά περίπτωση συναρμόδιος για το συζητούμενο θέμα 
Υπουργός, ως μέλη. 

Στις συνεδριάσεις της Επιτροπής προσκαλείται και ο Οικο¬ 
νομικός Σύμβουλος του Πρωθυπουργού. 

Β. Έργο της Επιτροπής είναι: 

1.0 σχεδιασμός της πολιτικής για την αμυντική βιομηχανία 
και ιδίως για την ενίσχυση της εγχώριας παραγωγής αμυντι¬ 
κού υλικού και την εξυγίανση των κρατικών μονάδων ή φορέ¬ 
ων του τομέα αυτού. 

2. Η διαμόρφωση πολιτικής για τον εκσυγχρονισμό, την ενί¬ 
σχυση της ανταγωνιστικότητας του συνόλου των μονάδων πα- 

ραγωγής ή εμπορίας αμυνπκού υλικού, τη βελτίωση της και- 
νοτομικής τους ικανότητας με συμπαραγωγή αλλοδαπών 
εταιρειών, την αξιοποίηση των ιδιωτικών εταιρειώντου κλάδου 
και την ορθολογικότερη οργάνωση και λειτουργία τους, μέσω 
της αποτελεσματικής διοίκησής τους και της δημιουργίας βιώ¬ 
σιμων μονάδων. 

3. Η διαμόρφωση αποτελεσματικής πολιτικής εξαγωγών 
στρατηγικής στον αμυντικό τομέα και πλαισίου συνεργασίας 
με μη αμυντικές βιομηχανίες. 

Η επιτροπή μπορεί να ζητά από τους εμπλεκόμενους φορείς 
την πρόσληψη συμβούλων για τα ειδικά ζητήματα (αναδιάρ¬ 
θρωση, μετοχοποίηση, συνεργασίες κ.λ.π.). Η Επιτροπή, ιδίως 
εξετάζει σε συνεργασία με το Υπουργείο Εθνικής Άμυνας τρό¬ 
πους μεγαλύτερης συμμετοχής της εθνικής παραγωγής στα 
προγράμματα εξοπλισμών και προμηθειών των Ενόπλων Δυ¬ 
νάμεων και καθορίζει τις αναγκαίες για το σκοπό αυτό διαδι¬ 
κασίες. 

Οι αποφάσεις της Επιτροπής εκτελούνται από τα αρμόδια, 
κατά περίπτωση, Υπουργεία. 

Άρθρο8 

Εθνική Συντονιστική Επιτροπή για το ΕΥΡΩ 
Α,Στην Εθνική Συντονιστική Επιτροπή για το ΕΥΡΩ μετέχουν 

I. 0 Υπουργός Εθνικής Οικονομίας, ως Πρόεδρος, 

2.0 Υπουργός Οικονομικών, 

3.0 Υφυπουργός Οικονομικών, αρμόδιος για θέματα δημο¬ 
σίων δαπανών, 

4.0 Πρόεδρος του Νομικού Συμβουλίου του Κράτους, 

5.0 Διοικητής της Τράπεζας της Ελλάδος, 

6. Ο Γενικός Γραμματέας της Εθνικής Στατιστικής Υπηρε¬ 
σίας της Ελλάδος, 

7.0 Πρόεδρος του Χρηματιστηρίου Αξιών Αθηνών, 

8. Ο Πρόεδρος της Κεντρικής Ένωσης Δήμων και Κοινοτή¬ 
των Ελλάδος, 

9.0 Πρόεδρος του Συνδέσμου Ελληνικών Βιομηχανιών, 

10. Ο Πρόεδρος του Εμπορικού και Βιομηχανικού Επιμελη¬ 
τηρίου Αθηνών, 

II. 0 Πρόεδρος του Οικονομικού Επιμελητηρίου Ελλάδος, 
12.0 Πρόεδρος της Ένωσης Ελληνικών Τραπεζών, 

13.0 Πρόεδρος της Γενικής Συνομοσπονδίας Εργατών Ελ¬ 
λάδος, 

14. Ο Πρόεδρος της Γενικής Συνομοσπονδίας Επαγγελμα- 
τιών, Βιοτεχγών, Εμπόρων Ελλάδος, 

15. Ο Πρόεδρος της Εθνικής Συνομοσπονδίας Ελληνικού 
Εμπορίου, 

16.0 Πρόεδρος του Συμβουλίου Οικονομικών Εμπειρογνω¬ 
μόνων και 

17. Ο Οικονομικός Σύμβουλος του Πρωθυπουργού, ως μέ¬ 
λη. 

Σε περίπτωση απουσίας ή κωλύματος του Υπουργού Εθνι¬ 
κής Οικονομίας και του Υπουργού Οικονομικών καθήκοντα 
Προέδρου ασκεί ο Υφυπουργός Οικονομικών. 

Τα μέλη της Επιτροπής δηλώνουν στο γραμματέα της ανά 
ένα πρόσωπο, προερχόμενο από τις αντίστοιχες υπηρεσίες ή 
φορείς, που θα τα αναπληρώνει στις συνεδριάσεις, σε περί¬ 
πτωση απουσίας ή κωλύματος, καθώς και την ιδιότητά του. 

Β. Έργο της Επιτροπής είναι: 

1. Η χάραξη και ο καθορισμός ολοκληρωμένης εθνικής 
στρατηγικής για την προσαρμογή των τομέων της Οικονομίας 
και της Διοίκησης που θα επηρεασθούν από τη μετάβαση στο 
ενιαίο νόμισμα 

2. Η παροχή κατευθυντήριων γραμμών καθοδήγησης σε 
όλες τις επιμέρους ομάδες εργασίας που λειτουργούν ή πρό¬ 
κειται να συσταθούν, κατά θεματική ενότητα, καθώς και η πα¬ 
ρακολούθηση των εργασιών, η εποπτεία και ο συντονισμός 
τους. 

3. Η επεξεργασία και διαμόρφωση, σε συνεργασία με τις αρ¬ 
μόδιες κατά περίπτωση ομάδες εργασίας, των ελληνικών θέ¬ 
σεων στην Ευρωπαϊκή Ένωση και τους διεθνείς οργανισμούς, 
στα σχετικά με τη μετάβαση στο ενιαίο νόμισμα θέματα. 

4. Η χάραξη της επικοινωνιακής στρατηγικής και ο συντονι¬ 


σμός των δράσεων ενημέρωσης για την αποδοχή, αξιοπιστία 
και επιτυχή εφαρμογή του ενιαίου νομίσματος. 

Γ. Ο Πρόεδρος της Επιτροπής ενημερώνει τακτικά για την 
πορεία του έργου της το Υπουργικό Συμβούλιο, το οποίο και 
αποφασίζει για σοβαρά ζητήματα της αρμοδιότητάς της. 

Δ. Καθήκοντα γραμματέα της Επιτροπής ασκεί υπάλληλος 
της Διεύθυνσης Δημοσιονομικών Σχέσεων με την Ευρωπαϊκή 
Ένωση του Γενικού Λογιστηρίου του Κράτους που ορίζεται με 
τους αναπληρωτές του από τον Πρόεδρο της Επιτροπής. 

Άρθρο 9 

Επιτροπή για τα θέματα των Ελλήνων Τσιγγάνων 

Α. Στην Επιτροπή για τα θέματα των Ελλήνων Τσιγγάνων με¬ 
τέχουν: 

I. Ο Υπουργός Εσωτερικών, Δημόσιας Διοίκησης και Απο¬ 
κέντρωσης, ως Πρόεδρος, 

2.0 Υφυπουργός Εθνικής Οικονομίας, αρμόδιος για θέματα 
δημοσίων επενδύσεων και περιφερειακής ανάπτυξης, 

3. Ο Υφυπουργός ΠΕ.ΧΩ.Δ.Ε. αρμόδιος για θέματα χωρο¬ 
ταξίας και περιβάλλοντος, 

4.0 Υφυπουργός Εθνικής Παιδείας και Θρησκευμάτων, 

5. Ο Υφυπουργός Εργασίας και Κοινωνικών Ασφαλίσεων, 
αρμόδιος για θέματα απασχόλησης, 

6.0 Υφυπουργός Υγείας και Πρόνοιας, αρμόδιος για θέμα¬ 
τα της Γενικής Διεύθυνσης Υπηρεσιών Υγείας, 

7.0 Υφυπουργός Υγείας και Πρόνοιας, αρμόδιος για θέμα¬ 
τα πρόνοιας, 

8.0 Γενικός Γραμματέας του Υπουργείου Οικονομικών, αρ¬ 
μόδιος για θέματα δημοσίων δαπανών, 

9.0 Γενικός Γραμματέας του Υπουργείου Πολιτισμού, 

10.0 Γενικός Γραμματέας Νέας Γενιάς, 

II. 0 Γενικός Γραμματέας Λαϊκής Επιμόρφωσης και 
12.0 Γενικός Γραμματέας Αθλητισμού, ως μέλη. 

Σε περίπτωση απουσίας ή κωλύματος, οι παραπάνω Υφυ¬ 
πουργοί, αναπληρώνονται από το Γενικό Γραμματέα του αντί¬ 
στοιχου Υπουργείου. 

Στις συνεδριάσεις της Επιτροπής προσκαλείται και εκπρό¬ 
σωπος του Πολιτικού Γραφείου του Πρωθυπουργού για θέμα¬ 
τα Ποιότητας Ζωής. 

Β. Η Επιτροπή έχει ως έργο: 

Το σχεδίασμά και συντονισμό της εθνικής πολιτικής για τα 
θέματα των ελλήνων τσιγγάνων και ιδίως την επεξεργασία και 
την προώθηση νομοθετικών, διοικητικών και οικονομικών μέ¬ 
τρων για την υγεία, τη στέγαση, την εκπαίδευση, την απασχό¬ 
ληση, την πολιτιστική ανάπτυξή τους, καθώς και την παρακο¬ 
λούθηση της εφαρμογής των σχετικών προγραμμάτων και μέ¬ 
τρων. 

Άρθρο 10 

Επιτροπή για την Οδική Ασφάλεια 

Α. Στην Επιτροπή για την Οδική Ασφάλεια, μετέχουν: 

1.0 Υπουργός Δημόσιας Τάξης, ως Πρόεδρος, 

2. Ο Υφυπουργός Εσωτερικών, Δημόσιας Διοίκησης και 
Αποκέντρωσης, αρμόδιος για θέματα τοπικής αυτοδιοίκησης. 

3.0 Υφυπουργός Εθνικής Οικονομίας, αρμόδιος για θέματα 
δημόσιων επενδύσεων και περιφερειακής πολιτικής και ανά¬ 
πτυξης. 

4. Ο Υφυπουργός Περιβάλλοντος, Χωροταξίας και Δημο¬ 
σίων Έργων, αρμόδιος για θέματα της Γενικής Γραμματείας 
Δημοσίων Έργων. 

5.0 Υφυπουργός Υγείας και Πρόνοιας, αρμόδιος για θέμα¬ 
τα της Γενικής Διεύθυνσης Υπηρεσίας Υγείας, και 
6.0 Υφυπουργός Μεταφορών και Επικοινωνιών, ως μέλη. 

Σε περίπτωση κωλύματος ή απουσίας τους, οι παραπάνω 
Υφυπουργοί, αναπληρώνονται από το Γενικό Γ ραμματέα του 
αντίστοιχου Υπουργείου. 

Β.Η Επιτροπή έχει ως έργο: 

Την εξέταση των θεμάτων που αφορούν την οδική ασφάλεια 
της χώρας, τη διαμόρφωση πολιτικής οδικής ασφάλειας, την 
κατάρτιση βραχυπρόθεσμων και μακροπρόθεσμων προγραμ¬ 
μάτων και την παρακολούθηση της εφαρμογής τους, καθώς 

και το συντονισμό των αρμόδιων υπηρεσιών για τη συγκέ¬ 
ντρωση και επεξεργασία στατισπκών και άλλων στοιχείων και 
τη λήψη μέτρων, με σκοπό τον περιορισμό των τροχαίων ατυ¬ 
χημάτων και την εμπέδωση της οδικής ασφάλειας. 

Άρθρο 11 

Επιτροπή για τη Νεολαία 

Α.Στην Επιτροπή για τη Νεολαία μετέχουν: 

1. Ο Υπουργός Εθνικής Παιδείας και Θρησκευμάτων, ως 
Πρόεδρος, 

2.0 Υφυπουργός Ανάπτυξης, 

3.0 Υφυπουργός Εθνικής Παιδείας και Θρησκευμάτων. 

4.0 Υφυπουργός Γεωργίας, 

5.0 Υφυπουργός Εργασίας και Κοινωνικών Ασφαλίσεων, 

6.0 Υφυπουργός Υγείας και Πρόνοιας, 

7.0 Υφυπουργός Πολιτισμού, 

8.0 Γ ενικός Γ ραμματέας Νέας Γενιάς και 

9.0 Γενικός Γ ραμματέας Πολιτισμού, ως μέλη. 

Ο Πρόεδρος της Επιτροπής ορίζει τον εισηγητή ή τους ει¬ 
σηγητές , ανάλογα με τα προς συζήτηση θέματα. Εκτός από τα 
μέλη της Επιτροπής καθήκοντα εισηγητή μπορεί να ανατίθε¬ 
νται και σε στελέχη της Γ ενικής Γραμματείας Νέας Γενιάς ή άλ¬ 
λων αρμόδιων για το συγκεκριμένο θέμα Υπουργείων ή φορέ¬ 
ων, σε εκπροσώπους περιφερειών, εμπειρογνώμονες και σε 
εκπροσώπους μη κυβερνητικών οργανώσεων νέων. 

Β. Έργο της Επιτροπής είναι: 

1.0 συντονισμός των αρμοδίων Υπουργείων και άλλων φο¬ 
ρέων του δημόσιου τομέα στην ανάπτυξη πολιτικής για τη νέα 
γενιά. 

2.0 συνδυασμός των επιμέρους μέτρωνπολιτικής γιατη νέα 
γενιά, ώστε να εξασφαλίζονται οι αναγκαίες συνεργασίες για 
την αποτελεσματική εφαρμογή των μέτρων αυτών. 

3. Η υποστήριξη και καθοδήγηση των Υπουργείων και των 
δημόσιων φορέων στο σχεδίασμά και την εφαρμογή μέτρων 
που αφορούν ειδικά τη νέα γενιά. 

4. Η προετοιμασία και κατάρτιση Ετήσιου Προγράμματος 
Δράσης για τους νέους, με στόχο τη συγκρότηση μιας ολο¬ 
κληρωμένης πολιτικής για τη νεότητα, και η παρακολούθηση 
της εφαρμογής του προγράμματος. 

5. Η παρουσίαση των κυβερνητικών αποφάσεων για θέματα 
νέας γενιάς. 

Κατά τη διαδικασία σχεδιασμού και εφαρμογής της πολιτι¬ 
κής για τους νέους, η Επιτροπή αποδίδει ιδιαίτερη σημασία 
στη συνεργασία και τη συνδιαχείριση με μη κυβερνητικές ορ¬ 
γανώσεις νέων, κοινωνικούς και επιστημονικούς φορείς, στο 
πλαίσιο μιας δικτυακής λειτουργίας της δημόσιας διοίκησης. 

Γ. Η γραμματειακή, τεχνική και επιστημονική εξυπηρέτηση 
της Επιτροπής ανατίθεται στη Γενική Γραμματεία Νέας Γε¬ 
νιάς. Καθήκοντα γραμματέα της Επιτροπής ασκεί υπάλληλος 
της Γενικής Γ ραμματείας Νέας Γενιάς της κατηγορίας ΠΕ που 
ορίζεται με τους αναπληρωτές του από τον Πρόεδρο της Επι¬ 
τροπής. 

Άρθρο 12 

Κοινές διατάξεις για τη λειτουργία των 
Διυπουργικών Επιτροπών 

1. Ο Πρόεδρος της κάθε Επιτροπής έχει την αρμοδιότητα 
σύγκλησής της και καθορίζει την ημερήσια διάταξη. 

2. Υπουργός, μέλος Επιτροπής, αναπληρώνεται σε περί¬ 
πτωση απουσίας ή κωλύματος από τον οριζόμενο από αυτόν 
Υφυπουργό. 

3. Στις Επιτροπές μπορούν να προσκληθούν και άλλοι 
Υπουργοί, Αναπληρωτές Υπουργοί, Υφυπουργοί, Σύμβουλοι 
του Πρωθυπουργού και υπηρεσιακοί παράγοντες εφόσον συ- 
ζητούνται θέματα της αρμοδιότητας τους ή και άλλοι εμπειρο¬ 
γνώμονες για θέματα της ειδικότητάς τους. 

4. Στα μέλη των Επιτροπών δεν καταβάλλεται οποιαδήποτε 
αμοιβή ή αποζημίωση. 


5. Η γραμματειακή και τεχνική εξυπηρέτηση των διυπουργι¬ 
κών επιτροπών ανατίθεται στο Υπουργείο ή στη Γενική Γραμ¬ 
ματεία στην οποία προΐσταται ο Πρόεδρος της Επιτροπής, 
εκτός αν ορίζεται διαφορετικά στην παρούσα απόφαση. 

Καθήκοντα γραμματέα ασκεί υπάλληλος, ο οποίος ορίζεται 
από τον Πρόεδρο της Επιτροπής με έναν ή περισσότερους 
αναπληρωτές. Στην περίπτωση αυτή στο γραμματέα και τους 
αναπληρωτές του καταβάλλεται αποζημίωση σύμφωνα με τις 
ισχύουσες διατάξεις. 

6. Οι Επιτροπές, γιατη διευκόλυνση του έργου τους, ζητούν 
πληροφορίες και στοιχεία από τους αρμόδιους φορείς και 
υπηρεσίες, οι οποίες οφείλουν να τις παρέχουν εγκαίρως, και 
ενημερώνονται με εισηγήσεις από τους αρμόδιους Υπουρ¬ 
γούς. 

7. Οι προσκλήσεις και η ημερήσια διάταξη των συνεδριάσε¬ 
ων των Επιτροπών, στις οποίες δεν προεδρεύει ο Πρωθυ¬ 
πουργός αποστέλλονται και στην Γ ενική Γ ραμματεία του 
Υπουργικού Συμβουλίου. 

8. Στις συνεδριάσεις των Επιτροπών τηρούνται πρακτικά εις 
διπλούν. Από αυτά, το ένα παραμένει στο αρχείο της γραμμα¬ 
τείας της Επιτροπής, το δε άλλο αποστέλλεται στο Γενικό 
Γραμματέα του Υπουργικού Συμβουλίου. 

9. Τα πρακτικά των συνεδριάσεων των Επιτροπών είναι 
απόρρητα, το δε απόρρητο διαρκεί για όσο χρόνο ισχύει το 
απόρρητο των συζητήσεων του Υπουργικού Συμβουλίου. 

Η διαφύλαξη του απορρήτου των πρακτικών αποτελεί υπη¬ 
ρεσιακή υποχρέωση του γραμματέα της οικείας Επιτροπής. 

Χορήγηση αποσπασμάτων επιτρέπεται με τους ίδιους 
όρους, που προβλέπονται για τα πρακτικά του Υπουργικού 
Συμβουλίου. 

Άρθρο 13 
Τελική διάταξη 

Από την έναρξη ισχύος της παρούσας απόφασης καταρ- 
γούνται οι ακόλουθες αποφάσεις Πρωθυπουργού: 

1. 3307/23.12.1996 «Τροποποίηση, συμπλήρωση και κωδι¬ 
κοποίηση διατάξεων για τις Διυπουργικές Επιτροπές» (ΦΕΚ Β’ 
1189). 

2. Υ196/18.5.2000 «Σύσταση Διυπουργικής Επιτροπής Συ¬ 
ντονισμού Ολυμπιακής Προετοιμασίας» (ΦΕΚ Β’ 646) 

3. 3681/13.10.1997 «Σύσταση Επιτροπής Αμυντικής Βιομη¬ 
χανίας» (ΦΕΚ Β’ 932). 

4. 308/ 28.1.1998 «Σύσταση Εθνικής Συντονιστικής Επιτρο¬ 
πής για το ΕΥΡΩ» (ΦΕΚ Β’ 76). 

5. Υ 222/6.5.1998 «Σύσταση Διυπουργικής Επιτροπής για τα 
άτομα με ειδικές ανάγκες» (ΦΕΚΒ’ 429). 

6. Υ 20/17.1.2000 «Σύσταση Επιτροπής για τον πολιτικό σχε¬ 
δίασμά αντιμετώπισης των θεμάτων των Ελλήνων Τσιγγάνων» 
(ΦΕΚ Β’ 137). 

7.252/28.1.1999 «Σύσταση Διυπουργικής Επιτροπής για την 
οδική ασφάλεια» (ΦΕΚ Β’ 55). 

8. Υ 366/27.7.1998 «Σύσταση Διυπουργικής Επιτροπής για 
τη Νεολαία» (ΦΕΚ Β’ 781). 

9. 4058/ 17.10.1997 «Σύσταση Διυπουργικής Επιτροπής 
«Ατζέντα 2000» (ΦΕΚ Β’950). 

10.4063 /17.10.1997 «Σύσταση Διυπουργικής Ομάδας Σχε- 
διασμού Αναπτυξιακού Προγράμματός 2000-2006» (ΦΕΚ Β’ 
968). 

11.73/12.1.1998 «Σύσταση Διυπουργικής Επιτροπής «ΟΛΥ- 
ΜΠΙΑΔΑ 2004»» (ΦΕΚΒ’ 19). 

12. Υ 580/ 7.12.1998 «Σύσταση Διυπουργικής Επιτροπής για 
τη χάραξη της πολιτικής στον τομέα της Έρευνας» (ΦΕΚ Β’ 
1233), 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

